రామకృష్ణ (చిత్రకారుడు)
ప్యాపర్రు గ్రామంలో 1946, జులై 11న రామకృష్ణ జన్మించాడు. ఈయన తండ్రి మునగపాటి విశ్వనాథశాస్త్రి, తల్లి మునగపాటి విశాలాక్షి. తండ్రి మంచి కవి. ఇతని భార్య పేరు సుగుణ. వీరి ఏకైక సంతానం కుమార్తె జయంతి సునీత. భారతీయ స్టేట్ బ్యాంకులో అనేక దశాబ్దాలు పనిచేసి, మేనేజరుగా 2003లో పదవీ విరమణ చేశాడు. ప్రస్తుతం హైదరాబాదు లోని ఎస్.బి.ఐ.కాలనీ, కొత్తపేటలో నివాసం ఉంటున్నాడు.
వింజమూరి శివరామారావు
శివరామారావు ఆకాశవాణిలో రెండు దశాబ్దాలు (1949-68) స్క్రిప్ట్ రైటరుగా విజయవాడ కేంద్రంలో పనిచేశారు. ఆకాశవాణిలో చేరడానికి ముందు పత్రికలలో పనిచేశారు. ' జ్వాల ' పత్రికలోను, నవోదయ పత్రికలోను సహాయ సంపాదకులుగా వ్యవహరించారు. పద్యాలను, గేయాలను సమప్రతిభతో వ్యాయగల నేర్పరి. ఆకాశవాణికి ఎన్నో లలిత గీతాలను, రూపకాలను వ్రాసి ప్రసారం చేశారు. 600 రేడియో నాటికలు వ్రాశారు. ఈయన అనువాద రచనలో కూడా సమర్ధులు. అమరుకం, మొపాసా కథలు, గోర్కీ కథలు వీరి అనువాద సామర్థ్యాన్ని చాటిచెబుతాయి. కల్పవల్లి ఈయన ఖండ కావ్య సంపుటి. విజయపతాక, కళారాధన, రజకలక్ష్మి, కళోపాసన, కృష్ణదేవరాయలు, విశ్వామిత్ర నాటకాలుగా ప్రసిద్ధాలు. 1982లో వింజమురి శివరామారావు విజయవాడలో కాలధర్మం చెందారు.